***ПРОЕКТ!***

**Д О Г О В О Р**

 **№……………………**

 Днес, …………… 2019 г., в гр. Русе, на основание чл.112 от ЗОП и Решение №.......на Кмета на Община Русе за определяне на изпълнител след проведена обществена поръчка с предмет: Текущи ремонти на обекти, собственост на Община Русе по обособени позиции:

**Обособена позиция №1**, включваща:

– Текущ ремонт на сгради, постройки, в т.ч. съоръжения и инсталации към тях;

- Ремонт на сгради общинска собственост, попадащи в хипотезата на чл. 151, ал. 2 от Закона за устройство на територията (ЗУТ);

**Обособена позиция №2** – Текущ ремонт на елементите на техническата инфраструктура по чл. 64, ал. 1, с който не се променят трасето и техническите характеристики – при необходимост, се сключи настоящият договор между:

 **1. ОБЩИНА РУСЕ,** представлявана от Кмета ПЛАМЕН ПАСЕВ СТОИЛОВ, адрес: пл. „Свобода” № 6, ЕИК по Булстат: 000530632, наричана по-долу **ВЪЗЛОЖИТЕЛ**, от една страна

и

2. …………………………., със седалище и адрес на управление ………………………………………………………………………………………с ЕИК..............представлявано от………………в качеството на “ ИЗПЪЛНИТЕЛ”.

Страните се споразумяха за следното:

1. **Предмет на договора**

1.1. ВЪЗЛОЖИТЕЛЯТ по този договор възлага, а ИЗПЪЛНИТЕЛЯТ приема да изпълнява текущи ремонти на обекти, собственост на Община Русе по обособена позиция №…………………………………

1.2. Обемът и срокът за изпълнение на строително-монтажни работи (СМР) ще бъдат определени от ВЪЗЛОЖИТЕЛЯ чрез писмо за намерение, придружено с количествена сметка и възлагателно писмо, при възникнала необходимост. Конкретните количества и видове ремонтни работи, броят и честотата на възлагателните писма за ремонт се определят в зависимост от конкретната необходимост на възложителя и в рамките на бюджетните му възможности.

1.3. В случай, че по време на ремонтите дейности се констатира необходимост от допълване/довъзлагане на одобрената количествена сметка поради появили се непредвидени СМР, допълването се оформя в двустранно подписан протокол за установяване на необходимите допълнителни дейности. Отчитането на същите става по описания в техническата спецификация начин. Техническата спецификация е неразделна част от настоящия договор.

1.4. Изпълнението на договора се основава на офертата на ИЗПЪЛНИТЕЛЯ, изискванията на ВЪЗЛОЖИТЕЛЯ и действащите нормативни актове.

1. **Срокове**

2.1. ИЗПЪЛНИТЕЛЯТ се задължава да изпълнява поръчката/текущи ремонти в срок - 1 година, считано от датата на сключване на настоящия договор.

2.2. Срокът за изпълнение на възложения обем работа ще се определя в работни дни с възлагателното писмо по т. 1.2. от настоящия договор и съгласно редът, описан в Техническата спецификация. Срокът за всеки обем работа започва да тече от датата посочена във възлагателното писмо. При забава поради обективни причини от страна на изпълнителя, същата се документира със съответните документи.

2.3. Срокът за изпълнение и обхватът на поръчката, съгласно условията, определени от Възложителя, са задължителни за ИЗПЪЛНИТЕЛЯ.

2.4. Случаи на спиране на строителството по обективни причини (непредвидени обстоятелства, неподходящи/лоши метеорологични условия), за които ИЗПЪЛНИТЕЛЯТ няма вина, срокът за изпълнение определен със съответното възлагателно писмо се удължава с периода на спирането. Хипотезата не засяга права и задължения, които са възникнали и са били дължими преди настъпването на непредвидени обстоятелства.

1. **Цена, ценообразуване и начин на плащане**

3.1. Общата ориентировъчна стойност на договора е 916 666,67 лв. без ДДС или 1 100 000 лв. с ДДС /за обособена позиция № 1 /

Общата ориентировъчна стойност на договора е - 500 000 лв. без ДДС или 600 000 лв. с ДДС /за обособена позиция №2/

3.2. Цената на извършените дейности е определена по цени посочени в Приложение №…………………/попълва се в зависимост от обособената позиция/ съгласно ценовото предложение на ИЗПЪЛНИТЕЛЯ за обособена позиция №……….

3.3. Видове СМР, извън сметки от ……… до ……….. от ценовото предложение, се договарят с констативен протокол между представител на ВЪЗЛОЖИТЕЛЯ, упражняващ контрол и ИЗПЪЛНИТЕЛЯ и се разплащат по утвърдени анализни цени, съставени при следните елементи на ценообразуване :

За обособена позиция № 1

|  |  |  |
| --- | --- | --- |
| **Показатели** | **Цифрово изражение** | **словом** |
| Средна часова ставка |  |  |
| Процент на допълнителните разходи върху труда |  |  |
| Процент на допълнителните разходи върху механизацията |  |  |
| Процент на доставно-складови |  |  |
| Процент на печалбата |  |  |
| Цена за изготвяне на становище от правоспособно лице по съответната част  |  |  |

За Обособена позиция №2

|  |  |  |
| --- | --- | --- |
| **Показатели** | **Цифрово изражение** | **словом** |
| Средна часова ставка |  |  |
| Процент на допълнителните разходи върху труда |  |  |
| Процент на допълнителните разходи върху механизацията |  |  |
| Процент на доставно-складови, в границите  |  |  |
| Процент на печалбата |  |  |
| Цена за изготвяне на становище от правоспособно лице по съответната част |  |  |
| Цена за изготвяне на проект за вертикална планировка от правоспособно лице  |  |  |

и цени на материалите и механизацията съгласно Приложение №….. (Сметки от …..до …….),

 \*\*\*\* **Ненужното се изтрива и се попълва в зависимост от обособената позиция**

3.4. Цените на материалите, непопадащи в обхвата на офертата на изпълнителя, се доказват с фактури и подлежат на предварително одобрение от Възложителя. Същите не трябва да надвишават средно аритметичната цена на материала след направено съвместно проучване с представител на Възложителя между пет фирми дистрибутори. За материали, за които е невъзможно проучване между пет фирми дистрибутори, поради липса на толкова на брой дистрибутори, се извършва такова между наличните такива. Наличието на предната хипотеза се доказва/документира по съответния ред.

3.5. Цената на всеки отделен възложен ремонт се определя въз основа на одобрена от ВЪЗЛОЖИТЕЛЯ остойностена по правилата на т. 3.1, т. 3.2,т. 3.3 и т.3.4 окончателна количествено-стойностна сметка (КСС), придружена с анализи за образуване на единичните цени за всички видове работи, попадащи в хипотезата на т. 3.3.

3.6. След приключване изпълнението на СМР, изпълнителят и възложителят, чрез лицето/лицата изпълняващи инвеститорски контрол, двустранно подписват протокол за реално изпълнените СМР по количества и цени, в т.ч. число и на допълнително възложените такива (при наличие). Към протокола се прилагат анализите за образуване на единичните цени за всички видове работи попадащи извън обхвата на предварително оферираните. С протокола се удостоверява завършването на всеки обект. Предоставянето на необходимите документи, в т.ч. документи за забава (при необходимост), за извършване на плащане на съответния обект следва да бъде направено от Изпълнителя в срок от 15 календарни дни от датата на приключване на възложените със съответното възлагателно писмо СМР/СРР, включително и допълнително възложените (при наличие на такива).

3.7. След утвърждаване на предадените документи посочени в т. 3.6. и двустранно подписват протокол за реално изпълнените СМР по количества и цени, Изпълнителят представя на възложителя фактура за заплащане на извършеното СМР. На заплащане подлежат само реално изпълнените видове работи, предварително заявени от Възложителя и допълнително възложените такива (при наличие).

3.8. Плащанията по настоящия договор ще се извършват в български лева, по посочената от Изпълнителя банкова сметка.

Плащанията по настоящия договор ще се извършват по следния начин:

Разплащането ще се извършва по банков път по банкова сметка на ИЗПЪЛНИТЕЛЯ, след изготвяне на протокол за действително извършени видове СМР за приемане на действително извършената работа и представяне на фактура от страна на ИЗПЪЛНИТЕЛЯ.

Стойността на извършените дейности се определя по цени посочени в Приложение № ………….(Сметки от …………. до ………….)\*а съответната позиция, съгласно ценовото предложение на ИЗПЪЛНИТЕЛЯ.

**\*номерата на приложението и на сметките се попълват в зависимост от обособената позиция**

Видове СМР, извън предложението, се договарят с констативен протокол между представител на ВЪЗЛОЖИТЕЛЯ, упражняващ контрол и ИЗПЪЛНИТЕЛЯ и се разплащат по утвърдени анализни цени, съставени при следните елементи на ценообразуване :

- Часова ставка – ........ лв. / час;

- Допълнителни разходи върху труда - ........ %;

- Допълнителни разходи върху механизацията - ........ %;

- Доставно – складови разходи - ........... %;

- Печалба – ....%;

- Цена за изготвяне на становище от правоспособно лице по съответната част от …. лв. – за обособена позиция №1

- Цена за изготвяне на становище от правоспособно лице по съответната част от …. лв. – за обособена позиция №2

- Цена за изготвяне на проект за вертикална планировка от правоспособно лице … лв. – за обособена позиция №2

и цени на материалите и механизацията съгласно Приложение № …… (Сметки от …… до …..) според съответната обособена позиция,

\***номерата на приложението и на сметките се попълват в зависимост от обособената позиция**

При формиране на единичните цени за всички обекти, цените на различните видове СМР, както и показателите на ценообразуването за непредвидените такива са непроменливи и са съгласно офертата на изпълнителя. Цените на материали, непопадащи в обхвата на офертата на изпълнителя, се доказват с фактури и подлежат на предварително одобрение от Възложителя. Същите не трябва да надвишават средно аритметичната цена на материала след направено съвместно проучване с представител на Възложителя между пет фирми дистрибутори. За материали, за които е невъзможно проучване между пет фирми дистрибутори, поради липса на толкова на брой дистрибутори, се извършва такова между наличните такива. Наличието на предната хипотеза се доказва/документира по съответния ред. Цената на механизацията се доказва чрез калкулация.

**Допустими плащания при спазване на горе упоменатите условия:**

**- Аванс** - за всеки от обектите, изпълнителят може да получи аванс в размер до 30% от одобрената КСС на възлагания обект. Сумата се превежда по банков път след представяне на фактура със стойността на искания аванс на съответния разпоредител;

- **Окончателно плащане** – след изпълнението на всички СРР за всеки обект, удостоверено с двустранно подписан протокол за изпълнените СРР, приспадане на получения аванс и фактура. Фактурата трябва да бъде издадена на съответния разпоредител с бюджетни средства.

При възникнала необходимост от извозване на отпадъци, разходите следва да се доказват с кантарни бележки от регионалното депо и да бъдат одобрени от ВЪЗЛОЖИТЕЛЯ или упълномощено от него лице в приемо-предавателния протокол.

1. **Задължения и права на възложителя**

4.1. ВЪЗЛОЖИТЕЛЯТ ще има право по всяко време да извършва проверки за количествата и качеството на извършените работи и за стандартното им съответствие. ВЪЗЛОЖИТЕЛЯТ ще има право да привлича като свои пълномощници експерти, които ще имат право да извършват същите проверки и да разпореждат спиране или поправка при констатирани пропуски.

4.2. Контролът по изпълнението на договора ще се осъществява от Дирекция УТКС.

4.2.1. При изпълнение на контрола служителите на Община Русе и /или упълномощените представители на Възложителя имат следните права и задължения:

- Да извършват проверка относно начина на изпълнение на договорните задължения от страна на ИЗПЪЛНИТЕЛЯ и да дават указания относно начина на изпълнение на договора, които са задължителни за ИЗПЪЛНИТЕЛЯ;

- Да сигнализират ИЗПЪЛНИТЕЛЯ за непълно или некачествено изпълнена работа, както и такава несъответстваща на възложената и да правят предложения за подобряване на организацията на работа, които са задължителни за ИЗПЪЛНИТЕЛЯ;

- Да проверяват и подписват представените от ИЗПЪЛНИТЕЛЯ протоколи за реално изпълнени и качествени СМР;

- Да сигнализират висшестоящите ръководители в администрацията за констатирани нарушения на договорните условия при изпълнение на поръчката;

- Да следят за стриктното спазване на сроковете за изпълнение;

- имат достъп до строежа във всеки един момент.

- Да спазват одобрените вътрешни правила за контрол по изпълнението на договори за СМР в общинската администрация.

4.2. Ако видът на работите и естеството на ремонта налагат това, ВЪЗЛОЖИТЕЛЯТ ще има право да назначи строителен надзор и/или авторски надзор в съответствие с нормативната уредба по ЗУТ.

4.3. ВЪЗЛОЖИТЕЛЯТ е длъжен да заплати договорената цена при условията на настоящия договор.

4.4. ВЪЗЛОЖИТЕЛЯТ се задължава след предварително уведомяване да осигурява компетентен свой представител за подписване на съответните актове и протоколи, когато се завършат договорените работи и когато това е необходимо.

4.5 При установяване на неизвършени или недовършени работи, както и на работи с недостатъци ВЪЗЛОЖИТЕЛЯТ има право да иска тяхното извършване /довършване, съответно до отстраняване на недостатъците за сметка на ИЗПЪЛНИТЕЛЯ, като определя подходящ срок.

1. **Задължения и права на изпълнителя**

5.1. ИЗПЪЛНИТЕЛЯТ се задължава да изпълни възложените му ремонтни строителни работи в срокове съобразно възлагателното писмо, при спазване на необходимата технологична последователност и нормативни и технологични (ПИП СМР) правила.

5.2. ИЗПЪЛНИТЕЛЯТ следва да спазва Наредба №2 за минималните изисквания за здравословни и безопасни условия на труд при извършване на СМР.

5.3. ИЗПЪЛНИТЕЛЯТ е длъжен да осигури технически ръководител на всеки изпълняван обект.

5.4. ИЗПЪЛНИТЕЛЯТ е длъжен да осигури лице регистрирано по реда на чл. 165 от ЗКН за своя сметка, за обекти попадащи в хипотезата на чл. 151, ал. 2 от ЗУТ, на които ремонтните дейности следва да бъдат извършвани под надзора на това лице.

5.5. ИЗПЪЛНИТЕЛЯТ е длъжен да не допуска промени в предварително заложените видове СМР без съгласието на ВЪЗЛОЖИТЕЛЯ. При констатиране на изпълнени, но невъзложени СМР същите са за сметка на ИЗПЪЛНИТЕЛЯ.

5.6. ИЗПЪЛНИТЕЛЯТ е длъжен да отстранява всички недостатъци в определения от Възложителя срок. В случай, че изпълнителят не стори това, ВЪЗЛОЖИТЕЛЯ може да ги отстрани за сметка на ИЗПЪЛНИТЕЛЯ.

5.7. ИЗПЪЛНИТЕЛЯТ се задължава да взема съгласието на ВЪЗЛОЖИТЕЛЯ или на негов представител за влаганите от него материали. Последните трябва да отговарят на БДС стандартите или еквивалент.

5.8. ИЗПЪЛНИТЕЛЯТ се задължава да предупреждава своевременно ВЪЗЛОЖИТЕЛЯ за възникването на проблеми, които могат да се отразят неблагоприятно на работата, увеличаване стойността на договора или забавяне на предвиденото време за завършване.

5.9. ИЗПЪЛНИТЕЛЯТ се задължава да осигурява достъп на ВЪЗЛОЖИТЕЛЯ до работните площадки по всяко време и да изпълнява негови нареждания по отношение технологичната последователност, качеството и мерките за безопасност и здраве.

5.10. ИЗПЪЛНИТЕЛЯТ се задължава да отстранява за своя сметка всички щети, причинени виновно от негови работници и съоръжения и да почиства обекта при завършване на всяка от работите и след окончателното приключване на работите.

5.11. ИЗПЪЛНИТЕЛЯТ ще бъде отговорен за безопасността на труда и пожарната безопасност на обекта до подписване на съответния документ за предаване на същия, а също така за действията на персонала си и за всички други задължения като работодател.

5.12. ИЗПЪЛНИТЕЛЯТ се задължава ***в срок от 3 календарни дни*** от датата на получаване на писмото за намерение с приложено към него КС да представи остойностена КСС, в съответствие с ценовото му предложение, а за дейностите попадащи извън предложението му придружена с анализи за образуване на единичните цени за одобрение от ВЪЗЛОЖИТЕЛЯ. За доказване на СМР-та попадащи извън обхвата на предварително оферираните в обществената поръчка видове СМР ще се прилагат ценообразуващите показатели, разходните норми по УСН и други (СЕК, ТНС, ЕТНС), а стойността на материалите ще се доказва с фактура/-и по указания в раздел III начин.

5.13. ИЗПЪЛНИТЕЛЯТ се задължава, в случай на изпълнение на СМР довели до повреждане на асфалтова и/или тротоарна настилка, същите ще бъдат възстановени от него за негова сметка, в обхват и обем определен от Възложителя.

5.14. ИЗПЪЛНИТЕЛЯТ се задължава преди започване на работата на улично платно да спазва изискванията за сигнализация по Наредба № 3 от 16.08.2010 г. за временната организация и безопасността на движението при извършване на строителни и монтажни работи по пътищата и улиците. При необходимост от проект за „Временна организация на движението“ ИЗПЪЛНИТЕЛЯТ има ангажимента за неговото изработване и съгласуване по надлежния ред. След изпълнение на СМР по асфалтова и тротоарна настилки, същите се възстановят.

5.15. ИЗПЪЛНИТЕЛЯТ се задължава да води и съхранява строителна документация, съгласно изискванията на Наредба № 3 от 31.07.2003 г. за съставяне на актове и протоколи по време на строителството – при необходимост.

5.16. ИЗПЪЛНИТЕЛЯТ се задължава в срок от не - повече от 15 календарни дни от датата на приключване на възложените със съответното възлагателно писмо СМР, включително и допълнително възложените (при наличие на такива), да предостави необходимите документи за извършване на плащане за съответния обект.

5.17. ИЗПЪЛНИТЕЛЯТ е длъжен да започне изпълнението в съответствие със срока, указан във възлагателното писмо.

5.18. В случаите на неотложен/спешен/авариен ремонт, Възложителят уведомява Изпълнителя по е-мейл за наличието на такъв, като ИЗПЪЛНИТЕЛЯ е длъжен да предприеме незабавни действия по извършване на същият. В рамките на три календарни дни Възложителят следва да направи и писмено възлагане на ремонта, като същото става с едно писмо в което се предоставя количествената сметка за остойностяване, началната дата за изпълнението му и срока за извършването на ремонт.

5.19.ИЗПЪЛНИТЕЛЯТ е длъжен при необходимост да изготви техническа документация от правоспособни за това лица.

5.20. ИЗПЪЛНИТЕЛЯТ е длъжен да предостави на Възложителя всички протоколи от лицензирани лабораторни изпитвания и замервания, необходими за доказване на качественото изпълнение на съответните видове работи, като същите са за негова сметка.

5.21. Всички разходи за консумация на електроенергия, вода и други консумативи необходими за изпълнение на строително-ремонтните работи, предмет на поръчката са за сметка на ИЗПЪЛНИТЕЛЯ;

5.22. При невъзможност от страна на Възложителя да осигури източник на ел. енергия, вода и други консумативи необходими за изпълнение на строително-ремонтните работи, ИЗПЪЛНИТЕЛЯТ е длъжен да осигури автономни такива за своя сметка

5.23. ИЗПЪЛНИТЕЛЯТ е длъжен да представи на лицето/лицата изпълняващи инвеститорски контрол за одобрение и приемане всеки вид работа, подлежаща на закриване, преди закриването й.

1. **Гаранции**

6.1. Гаранция за изпълнение на договора:

6.1.1. При подписване на договора ИЗПЪЛНИТЕЛЯТ представя гаранция за изпълнение на задълженията си по него в размер на 5 (пет) процента от общата ориентировъчна стойност на поръчката за съответната обособена позиция. Гаранцията се представя под формата на банкова гаранция, застраховка, обезпечаваща изпълнението чрез покритие на отговорността на изпълнителя или парична сума, внесена по следната сметка на ВЪЗЛОЖИТЕЛЯ:

БАНКА: ИНВЕСТБАНК АД

IBAN: BG37 IORT 7379 3300 0300 00

BIC: IORTBGSF

Гаранцията за изпълнение е със срок на валидност до 30 дни след изтичане на срока на договора.

6.1.2. При качествена, точна и съобразена с клаузите на настоящия договор работа, гаранцията се освобождава в пълен размер, в срок от 10 работни дни след изтичане на срока на договора. В случай на некачествена, непълна или лоша работа, ВЪЗЛОЖИТЕЛЯТ може да задържи гаранцията изцяло или частично до отстраняване на констатираните недостатъци.

6.1.3. Възложителят има правото да удържи начислените неустойки както и да прихване разходите по чл. 5.6 от настоящия договор от гаранцията за изпълнение на договора.

6.1.4. Гаранцията за изпълнение не се освобождава от ВЪЗЛОЖИТЕЛЯ, ако в процеса на изпълнение на договора е възникнал спор между страните относно неизпълнение на задълженията на ИЗПЪЛНИТЕЛЯ и въпросът е отнесен за решаване пред съд.

6.1.5. В случай на представена банкова гаранция ВЪЗЛОЖИТЕЛЯТ освобождава гаранцията, без да начислява лихви, при прекратяване на договора след уреждане на всички финансови претенции между страните.

6.1.6. Обслужването на банковата гаранция за изпълнение, таксите и други плащания по нея, банковите преводи, комисионните, поддържането на банковата гаранция, съответно застрахователните премии и всички суми, свързани с обслужването на договора за застраховка за изпълнение на целия период на действие, са за сметка на ИЗПЪЛНИТЕЛЯ.

6.2. Гаранционни условия по изпълнените СМР:

6.2.1. ИЗПЪЛНИТЕЛЯТ ще поправя за своя сметка появили се дефекти в гаранционните срокове, установени като минимални в ЗУТ и Наредба 2 от 31.07.2003 г. за въвеждане в експлоатация на строежите в Република България и минимални гаранционни срокове за изпълнени строителни и монтажни работи, съоръжения и строителни обекти.

6.2.2. За констатираните недостатъци и отклонения по време на изпълнението СМР или по време на гаранционните срокове се подписва двустранен протокол, в който се посочват некачествено изпълнените дейности, както и срок за отстраняване на недостатъците или отклоненията. В случай, че представител на изпълнителя не се яви за съставяне на констативен протокол или откаже да го подпише, същият се подписва от представител на възложителя и копие от него се предоставя на изпълнителя, който е длъжен да отстрани недостатъците.

1. **Неустойки**

7.1. Възложителят има право да задържи неустойките от гаранцията за изпълнение или от последващо плащане по договора.

7.2. При неспазване на крайния срок по т. 2.2, т. 5.12, т. 5.16 и т.4.5 ИЗПЪЛНИТЕЛЯТ ще дължи неустойки в размер на 0.5 % за всеки просрочен ден от дължимото възнаграждение с ДДС за съответния обект. Възложителят има право да задържи неустойката от гаранцията за изпълнение от последващо плащане по договора.

7.3. Ако в резултат от неизпълнение на задължение по договора от страна на ИЗПЪЛНИТЕЛЯ, бъде заведен иск срещу ВЪЗЛОЖИТЕЛЯ от трета страна или бъдат наложени финансови санкции от държавни органи, ИЗПЪЛНИТЕЛЯТ ще възстанови на ВЪЗЛОЖИТЕЛЯ всички претърпени от него вреди, разноски и/или разходи.

7.4. Некачествено извършена работа не се заплаща докато дефектите не бъдат отстранени от ИЗПЪЛНИТЕЛЯ. При забава в отстраняване на дефектите с повече от 30 дни след срока по т.4.5 ВЪЗЛОЖИТЕЛЯТ има право да развали договора.

7.5. В случай на дефекти на работата, които не могат да се открият при обикновен преглед, ако дефектът се открие преди плащането на възнаграждението по договора и изпълнителят откаже да го отстрани, стойността на некачествено извършената работа се сторнира от стойността на дължимото възнаграждение и възложителят може сам или чрез трети лица да отстрани дефекта. Това не изключва прилагането на уговорените санкции и упражняване на правото на възложителя за предсрочно прекратяване на договора.

7.6. При неотстраняване на дефекти в рамките на гаранционните срокове, ИЗПЪЛНИТЕЛЯТ дължи на ВЪЗЛОЖИТЕЛЯТ стойността на ремонта, доказана с платежни документи, както и обезщетение в размер на 20 % от стойността на ремонта.

7.7. При едностранно разваляне на договора от страна на ВЪЗЛОЖИТЕЛЯ поради причина, за която ИЗПЪЛНИТЕЛЯТ носи отговорност, ИЗПЪЛНИТЕЛЯТ дължи неустойка в размер на 20 % от общата ориентировъчна стойност на договора с ДДС.

1. **Прекратяване на договора**

8.1. Договорът се прекратява:

8.1.1. с изтичане на уговорения срок;

8.1.2. по взаимно съгласие между страните, изразено в писмена форма;

8.1.3. при настъпване на обективна невъзможност за изпълнение на възложената работа.

8.1.4.Договорът може да бъде развален едностранно от ВЪЗЛОЖИТЕЛЯ, по вина на ИЗПЪЛНИТЕЛЯ, когато същият:

а/ е прекратил изпълнението на конкретно възложената работата за повече от 15 календарни дни, без съгласие на ВЪЗЛОЖИТЕЛЯ.

б/ системно (повече от 3 пъти) нарушава задълженията си по настоящия договор.

8.2. ВЪЗЛОЖИТЕЛЯТ може да прекрати настоящия договор, ако в резултат на обстоятелства, възникнали след сключването му, не е в състояние да изпълни своите задължения. В този случай ВЪЗЛОЖИТЕЛЯТ дължи заплащане на извършената и приета до момента работа.

8.3. При прекратяване на договора ИЗПЪЛНИТЕЛЯТ е длъжен да прекрати незабавно всякакво изпълнение, след което да напусне обекта в разумно кратки срокове

1. **Други условия**

9.1. Всяка от страните по настоящия договор се задължава да не разпространява информация за другата страна, станала й известна при или по повод изпълнението на договора.

9.2. Страните по настоящия договор ще решават споровете, възникнали при и по повод изпълнението на договора или свързани с договора, с неговото тълкуване, недействителност, неизпълнение или прекратяване по взаимно съгласие и с писмени споразумения, а при непостигане на съгласие въпросът се отнася за решаване пред компетентния съд на територията на Република България по реда на Гражданския процесуален кодекс.

9.3. Нищожността на някоя клауза от настоящия договор не води до нищожност на друга клауза или на договора като цяло.

9.4. За неуредените в настоящия договор въпроси се прилагат разпоредбите на действащото българско законодателство.

9.5. Кореспонденцията по възлагане, приемане и други дейности по настоящата поръчка ще се извършва писмено, като същата се осъществява по поща и/или куриер и/или по е-мейл и/или по факс.

Настоящият договор се изготви и подписа в три еднообразни екземпляра – два за **ВЪЗЛОЖИТЕЛЯТ** и един за **ИЗПЪЛНИТЕЛЯ**.

**ВЪЗЛОЖИТЕЛ ИЗПЪЛНИТЕЛ**

**Съгласували,**

**инж. Димитър Наков**

*Зам.-кмет УТ*

**инж. Мая Кръстева**

Директор дирекция УТКС

**Емилия Пенева**

*Директор на дирекция ФСД*

**Соня Станчева**

*Директор на дирекция ПД*

**Иван Минчев**

*Началник отдел ОП*

**Милена Трифонова**

*Гл. юрисконсулт отдел ПНО*